**LICITACIÓ DE LES** **OBRES DEL “PROJECTE EXECUTIU DE LES OBRES DE SOBREPRESSIÓ D’ESCALES A REALITZAR PER COMPLIR LES CONDICIONS REQUERIDES PER OBTENIR LA LLICÈNCIA D’ACTIVITATS DE LA SEU DE BARCELONA DE L’INSTITUT DEL TEATRE” (P23VR2734)**

**Exp. núm. 2023/0045938**

**Criteris d’adjudicació que depenen d’un judici de valor (45%)**

**(Documentació a incloure en el sobre B)**

L’extensió de la proposta tècnica no podrà excedir de 20 pàgines DIN-A4, lletra Arial 10 interlineat simple (no es comptarà la portada ni l’índex, en cas d’haver-hi). No es valoraran les pàgines que sobrepassin les 20 pàgines DIN-A4.

1. **Memòria descriptiva del procés d’execució,** fins a **20** punts.

La descripció del procés d’execució de l’obra permetrà avaluar el procediment constructiu proposat pel licitador i analitzar les interferències de les obres amb les activitats de l’Institut del Teatre, amb la finalitat de minimitzar les referides interferències i garantir la qualitat i el termini de lliurament de l’obra.

* **Estudi d’interferències de les obres amb les activitats de l’Institut del Teatre,** fins a **12** punts.

L’oferent presentarà una anàlisi de les possibles situacions en què es produeixi una afectació significativa per al funcionament de les activitats docents i escèniques –la resta de l’edifici continuarà en funcionament- ja sigui pel trànsit de vehicles o de persones així com altres d’usos en un edifici d’aquestes característiques.

Es valorarà la correcta identificació de les situacions d’afecció i la seva valoració en quant a intensitat i durada en el temps.

Valoració:

* Anàlisi de l’estat actual de l’edifici, la situació de les escales i identificació dels diferents itineraris dels usuaris............................................fins a **6** punts.
* Identificació del calendari i horaris en què es poden portar a terme els treballs, propostes per evitar interferències en el centre docent.........................................................................................fins a **2** punts.
* Identificació del calendari i horaris en què es poden portar a terme els treballs, propostes per evitar interferències en els espais escènics. ....................................................................................................fins a **2** punts.
* Identificació del calendari i horaris en què es poden portar a terme els treballs, propostes per evitar interferències amb les oficines, el bar i el MAE. ....................................................................................................fins a **2** punts.
* **Descripció del procediment constructiu proposat pel licitador per a l’execució de les obres objecte del contracte,** fins a **8** punts.

L’oferent presentarà una descripció justificada del procés d’execució que proposa per a les activitats principals i més singulars de l’obra, identificant els recursos i metodologia, destacant els avantatges i garanties de qualitat que ofereix.

Aquesta anàlisi ha de servir per identificar els aspectes de l’obra que més poden influir en la qualitat i termini final de l’obra a judici de l’oferent. Sobre aquests aspectes desenvoluparà la seva proposta d’execució amb l’objectiu de justificar la solidesa del procés constructiu per garantir els objectius de qualitat i termini. Es valorarà la rellevància de les tasques i la viabilitat, oportunitat i beneficis dels processos proposats, així com la racionalitat, el detall i la coherència de la proposta i la concreció en la identificació de les activitats principals i singulars que determinen els aspectes més determinants de l’obra.

Valoració:

* Anàlisi de l’estat actual de l’edifici ...........................................fins a **2** punts.
* Implantació de les obres, proposta d’implantació de les casetes, locals pels treballadors, analitzant la seva idoneïtat, coherència, convivència amb l’entorn......................................................................................fins a **2** punts.
* Estudi de les diferents unitats d’obra i la seva integració a l’edifici.......................................................................................fins a **2** punts.
* Identificació d’aquells usos principals que puguin ésser afectats per l’obra a fi i efecte d’analitzar la futura convivència amb ells ................ fins a **2** punts.

1. **Pla d’obres,** fins a **12** punts.

La confecció del pla d’obres facilitarà la planificació i coordinació dels treballs, identificant els seus aspectes crítics, juntament amb la proposta d’organigrama de l’equip tècnic necessari per garantir la correcta execució de les obres, atesa l’especificitat de les mateixes, i d’acord amb els terminis corresponents.

* **La consistència del pla d’obres**,fins a **7** punts.

L’oferent proposarà el pla d’obres que consideri més adient per a l’execució dels treballs de manera que es garanteixi el termini de les obres i s’assoleixin els objectius temporals parcials. L’oferent identificarà les tasques, fites, proves de funcionament i altres activitats que consideri rellevants, i exposarà la durada de les mateixes i les interrelacions existents entre elles.

A partir de la planificació del projecte licitat, l’empresa licitadora haurà de destacar, modificar i afegir aquelles tasques i fites o camins crítics que consideri oportuns de manera que justifiqui la seva proposta i garanteixi el compliment de terminis de l’obra. S’analitzarà i valorarà l’oportunitat, rellevància i viabilitat dels canvis, modificacions i raonaments aportats.

Valoració:

* Proposta argumentada de distribució del termini d’obra entre les diferents escales i unitats d’obra, establint l’ordre en què s’executaran.............................................................................fins a **5** punts.
* Distribució i nombre d’operaris setmanalment a l’edifici segons les tasques a executar en cada moment ....................................................fins a **2** punts.
* **Organigrama de l’equip tècnic,** fins a **5** punts.

L’oferent presentarà un organigrama, o similar, on identifiqui les figures, la seva jerarquia, les activitats de coneixement i responsabilitats principals. També presentarà un breu detall de les funcions i responsabilitats de cada posició que consideri adient i la justificació dels coneixements tècnics en funció de les necessitats.

Es valorarà la proposta de les diferents posicions i figures en relació amb les necessitats de l’obra i la seva relació i dependència dins de l’esquema de l’equip.

A partir de les figures bàsiques en una obra de construcció –cap d’obra i encarregat d’obra-, l’empresa licitadora haurà d’afegir de manera justificada les figures que consideri oportunes per fer front a la particularitat de la tipologia d’obra en aspectes com el volum, les fases, les especialitats, l’organització i la singularitat de l’obra.

Es valorarà la claredat i concisió en l’explicació dels objectius, mètode i mitjans pel que fa a identificació de les tasques a realitzar i determinació d’objectius i criteris, la seva idoneïtat, la identificació de les incidències o problemàtiques detectades per a la seva execució i la identificació́ de treballs d’urgència.

1. **Gestió ambiental de l’obra,** fins a **8** punts.

L’acurada gestió ambiental de l’obra comportarà la reducció del seu impacte ambiental sobre l’entorn immediat, també la reducció, reaprofitament, i reciclatge de residus, així com minimitzar el consum de materials.

* **Propostes per a reduir l’impacte ambiental sobre l’entorn immediat que pugui produir l’obra,** fins a **4** punts.

L’oferent presentarà actuacions concretes per reduir l’impacte mediambiental negatiu sobre l’entorn immediat – accessos, carrers, etc.- que es pugui produir durant l’execució de les obres i per causa d’aquestes. Les millores no suposaran increment addicional. S’aportarà, per a cadascuna d’elles, una breu descripció, la justificació de l’aplicació en l’obra i els beneficis de la seva aplicació.

Es valorarà la idoneïtat i credibilitat, així com la metodologia de la implementació i compliment durant el desenvolupament de les obres de les mesures operatives que el licitador proposi per a la implantació i execució de les obres, en especial pel que fa a contaminació atmosfèrica, residus i neteja de l’obra, abocaments, soroll, pols, afecció a les aigües i al sol, afecció als espais verds i afecció als accessos i a la mobilitat dels vianants.

* **Propostes de millora del pla de residus de l’obra,** fins a **4** punts.

L’oferent presentarà propostes per millorar el pla de residus de l’obra amb l’objectiu de minimitzar residus, reaprofitar materials, reciclar residus i minimitzar consums de materials. Per a cadascuna de les millores s’aportarà la seva descripció, la justificació de la seva aplicació en obra, la seva eficiència i els beneficis que aporta.

Es valorarà cadascuna de les millores per separat considerant la seva aplicabilitat a l’obra, i els beneficis mediambientals en la reducció de consums de material i el reaprofitament de residus.

1. **Anàlisi del pressupost,** fins a **5** punts.

L’anàlisi del pressupost facilitarà la identificació dels aspectes que poden resultar crítics per a l’execució de les obres, atesa la seva singularitat i especificitat, a fi i efecte de garantir el correcte desenvolupament econòmic de la mateixa.

Es valorarà l’anàlisi del pressupost que incorpora el projecte i la identificació dels aspectes més significatius així com les partides clau que poden afectar al desenvolupament econòmic de l’obra, per tal de complir amb la proposta econòmica presentada per l’empresa.